|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS 2023 METŲ****BIUDŽETO PATIKSLINIMO** |
|  |
| 2023 m. kovo d. Nr.  |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 51 straipsnio 2 dalimi, Lietuvos Respublikos biudžeto sandaros įstatymu, Lietuvos Respublikos Vyriausybės 2001 m. gegužės 14 d. nutarimu Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo tvarkos patvirtinimo”, Ukmergės rajono savivaldybės taryba n u s p r e n d ž i a:

1. Patikslinti Ukmergės rajono savivaldybės tarybos 2023 m. sausio 19 d. sprendimu Nr. 7-3 patvirtintą Ukmergės rajono savivaldybės biudžeto pajamų planą:

1.1. padidinti kitas tikslines dotacijas ir lėšas iš valstybės biudžeto 197,067 tūkst. Eur ir vietoj ,,1360,865“ įrašyti ,,1557,932“;

1.2. sumažinti specialias tikslines dotacijas valstybinėms (perduotoms savivaldybėms) funkcijoms atlikti 3,9 tūkst. Eur ir vietoj ,,5413,437“ įrašyti ,,5409,537“.

1.3. padidinti Europos Sąjungos ir kitos tarptautinės paramos lėšas 132,3 tūkst. Eur ir vietoj „2774,7“ įrašyti ,,2907,0“;

1.4. padidinti kelių priežiūros ir plėtros programos lėšas iš valstybės biudžeto 1995,1 tūkst. Eur ir vietoj ,,0“ įrašyti ,,1995,1“.

2. Skirti 139,482 tūkst. Eur iš valstybės biudžeto Sveikatos apsaugos ir socialinės paramos programai, iš jų:

2.1. skirti 22,157 tūkst. Eur Ukmergės socialinių paslaugų centrui – socialinių paslaugų šakos kolektyvinės sutarties įsipareigojimams įgyvendinti, iš jų 21,8 tūkst. Eur darbo užmokesčiui;

2.2. skirti 115,16 tūkst. Eur savivaldybės administracijai, iš jų:

2.2.1. 64,56 tūkst. Eur būstų pritaikymui neįgaliesiems, iš jų 2,4 tūkst. Eur administravimo darbo užmokesčiui;

2.2.2. 10,6 tūkst. Eur projektui ,,Bendruomeninių paslaugų asmenims su proto negalia infrastruktūros sukūrimas“ – netinkamam finansuoti pridėtinės vertės mokesčiui apmokėti;

2.2.3. 40,0 tūkst. Eur kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje;

2.3. skirti 2,165 tūkst. Eur socialinių darbuotojų minimaliesiems pareiginės algos koeficientams padidinti – darbo užmokesčiui, iš jų:

2.3.1. Deltuvos seniūnijai – 0,765 tūkst. Eur;

2.3.2. Siesikų seniūnijai – 0,4 tūkst. Eur;

2.3.3. Taujėnų seniūnijai – 0,5 tūkst. Eur;

2.3.4. Vidiškių seniūnijai – 0,5 tūkst. Eur.

3. Skirti 2045,129 tūkst. Eur iš valstybės biudžeto savivaldybės administracijai, iš jų:

3.1. 26,8 tūkst. Eur projektui ,,Ukmergės miesto buvusio karinio miestelio ir šalia esančių teritorijų viešųjų erdvių infrastruktūros vystymas“ (Smulkaus ir vidutinio verslo bei turizmo plėtros programa);

3.2. 23,229 tūkst. Eur bendruomeninei veiklai savivaldybėje stiprinti, iš jų 0,456 tūkst. Eur administravimo darbo užmokesčiui (Savivaldybės valdymo programa);

3.3. 1995,1 tūkst. Eur kelių priežiūros ir plėtros programai finansuoti (Viešosios infrastruktūros plėtros programa).

4. Sumažinti 3,9 tūkst. Eur specialias tikslines dotacijas Visuomenės sveikatos biurui (Sveikatos apsaugos ir socialinės paramos programa), iš jų:

4.1. plėtoti visuomenės psichikos sveikatos paslaugų prieinamumą bei ankstyvojo savižudybių atpažinimo ir kompleksinės pagalbos teikimo sistemą – 0,7 tūkst. Eur;

4.2. plėtoti sveiką gyvenseną bei stiprinti sveikos gyvensenos įgūdžius ugdymo įstaigose ir bendruomenėse, vykdyti visuomenės sveikatos stebėseną savivaldybėse – 3,2 tūkst. Eur.

5. Skirti 7,556 tūkst. Eur iš valstybės biudžeto švietimo įstaigoms – vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymo ir pavėžėjimo į mokyklą ir atgal išlaidoms pagal priedą (Žinių visuomenės plėtros programa).

6. Skirti 188,1 tūkst. Eur iš praėjusiais metais nepanaudotos savivaldybės biudžeto pajamų dalies, iš jų:

6.1. 160,0 tūkst. Eur savivaldybės administracijai – projekto ,,Ukmergės miesto Šventosios upės kraštovaizdžio sutvarkymas“ finansavimui (Aplinkos apsaugos programa);

6.2. 0,4 tūkst. Eur Priešgaisrinei tarnybai – daliniam kvalifikuotų darbuotojų kelionės išlaidų kompensavimui (Savivaldybės valdymo programa);

6.3. 5,5 tūkst. Eur Visuomenės sveikatos biurui – projekto ,,Jaunimui palankių sveikatos priežiūros paslaugų modelio diegimas“ finansavimui, iš jų 5,4 tūkst. Eur darbo užmokesčiui (Sveikatos apsaugos ir socialinės paramos programa);

6.4. 22,2 tūkst. Eur savivaldybės administracijai – VšĮ Ukmergės pirminės sveikatos priežiūros centro Greitosios medicinos pagalbos paslaugų teikimo užtikrinimo Ukmergės rajone programos finansavimui (Sveikatos apsaugos ir socialinės paramos programa).

7. Skirti 132,3 tūkst. Eur iš Europos Sąjungos finansinės paramos lėšų savivaldybės administracijai – projekto ,,Ukmergės miesto Šventosios upės kraštovaizdžio sutvarkymas“ išlaidoms finansuoti (Aplinkos apsaugos programa).

8. Skirti 16,24 tūkst. Eur kultūros įstaigoms iš rajono savivaldybės biudžete patvirtintos Kultūros įstaigų aprūpinimo inventoriumi, įstaigų remonto ir kultūros projektų kofinansavimo programos (Kultūros paslaugų plėtros programa), iš jų:

8.1. 5,45 tūkst. Eur Ukmergės kultūros centrui, iš jų:

 8.1.1. mišraus jaunimo choro „Melomanai“ koncertinių rūbų bei vieningos atributikos įsigijimui – 5,0 tūkst. Eur;

8.1.2. projekto „KINAS+“ kofinansavimui – 0,45 tūkst. Eur;

8.2. 5,46 tūkst. Eur Ukmergės kraštotyros muziejui, iš jų:

8.2.1. įrangos (stelažų, langų) eksponatų saugojimo fondų patalpose ir vitrinos (suvenyrams, leidiniams) Užugirio Prezidento A. Smetonos dvare įsigijimui – 5,0 tūkst. Eur;

8.2.2. projekto „Metalinių, archeologinių radinių konservavimas, tyrimai, paruošimas saugojimui ir eksponavimui“ kofinansavimui – 0,46 tūkst. Eur;

8.3. 5,33 tūkst. Eur Ukmergės rajono savivaldybės Vlado Šlaito viešajai bibliotekai, iš jų:

8.3.1. baldų, žaliuzių įsigijimui ir įrengimui – 5,0 tūkst. Eur;

8.3.2. projekto „Kūrėjai ant ratų“ kofinansavimui – 0,33 tūkst. Eur.

9. Skirti 55,0 tūkst. Eur švietimo įstaigoms Lietuvos švietimo ir mokslo šakos kolektyvinės sutarties ir Nacionalinės kolektyvinės sutarties įsipareigojimams įgyvendinti iš rajono savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos (Žinių visuomenės plėtros programa), iš jų:

9.1. 5,5 tūkst. Eur vaikų lopšeliui-darželiui ,,Buratinas“, iš jų 5,4 tūkst. Eur darbo užmokesčiui;

9.2. 11,1 tūkst. Eur vaikų lopšeliui-darželiui ,,Eglutė“, iš jų 10,9 tūkst. Eur darbo užmokesčiui;

9.3. 10,8 tūkst. Eur vaikų lopšeliui-darželiui ,,Nykštukas“, iš jų 10,6 tūkst. Eur darbo užmokesčiui;

9.4. 10,0 tūkst. Eur vaikų lopšeliui-darželiui ,,Saulutė“, iš jų 9,9 tūkst. Eur darbo užmokesčiui;

9.5. 9,4 tūkst. Eur vaikų lopšeliui-darželiui ,,Vaikystė“, iš jų 9,3 tūkst. Eur darbo užmokesčiui;

9.6. 3,9 tūkst. Eur vaikų lopšeliui-darželiui ,,Žiogelis“, iš jų 3,8 tūkst. Eur darbo užmokesčiui;

9.7. 4,3 tūkst. Eur Pašilės progimnazijos ikimokyklinio ugdymo skyriui ,,Šilelis“, iš jų 4,2 tūkst. Eur darbo užmokesčiui.

10. Skirti 2,7 tūkst. Eur savivaldybės administracijai – Ukmergės rajono policijos komisariato programos ,,Gyvenkime saugiai Ukmergės rajone“ finansavimui iš rajono savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos (Savivaldybės valdymo programa).

11. Leisti savivaldybės administracijai 212,5 tūkst. Eur žemės sklypų ir valdų tvarkymo dokumentacijai rengti skirtų asignavimų iš praėjusiais metais nepanaudotos savivaldybės biudžeto pajamų dalies panaudoti inžinerinei infrastruktūrai plėtoti ir gerinti – gyvenamosios aplinkos įrengimui ir tvarkymui (Viešosios infrastruktūros plėtros programa).

Savivaldybės meras

Projektą parengė:

Finansų skyriaus vedėja Vida Butkevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**,,DĖL UKMERGĖS RAJONO SAVIVALDYBĖS 2023 METŲ**

**BIUDŽETO PATIKSLINIMO”**

**AIŠKINAMASIS RAŠTAS**

2023 m. kovo 13 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 51 straipsnio 2 dalis, kuri numato, kad biudžetiniais metais savivaldybės taryba biudžetą gali tikslinti.

**2. Sprendimo projekto tikslas ir esmė:**.

Tvirtinant 2023 m. savivaldybės biudžetą dar nebuvo gauta visa informacija apie numatomas skirti tikslines lėšas iš valstybės biudžeto, o dalis priemonių biudžete buvo suplanuotos pagal teisės aktų projektus, todėl šiame sprendimo projekte paskirstomos bei tikslinamos lėšos iš valstybės biudžeto savivaldybės asignavimų valdytojų įgyvendinamoms programoms ir priemonėms finansuoti – socialinių paslaugų šakos kolektyvinės sutarties įsipareigojimams įgyvendinti, socialinių darbuotojų minimaliesiems pareiginės algos koeficientams padidinti, būstų pritaikymui neįgaliesiems, vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymo ir pavėžėjimo į mokyklą ir atgal išlaidoms, kt.

Gautas Aplinkos projektų valdymo agentūros pritarimas dėl papildomų Europos Sąjungos lėšų skyrimo projektui ,,Ukmergės miesto Šventosios upės kraštovaizdžio sutvarkymas“. Papildomai iš savivaldybės biudžeto projektui numatoma skirti 160 tūkst. Eur. Šios lėšos bus panaudotos papildomos tako atkarpos su apžvalgos aikštelėmis bei priėjimu prie upės įrengimui, mažosios architektūros elementams, tako apšvietimui.

Visuomenės sveikatos biuras įgyvendino projektą ,,Jaunimui palankių sveikatos priežiūros paslaugų modelio diegimas“. Pagal projekto sąlygas, pasibaigus projektui, 5 metus būtina užtikrinti jaunimui palankių sveikatos priežiūros paslaugų koordinatoriaus darbo tęstinumą. Kadangi 2023 m. įstaigai sumažintas finansavimas iš valstybės biudžeto, siūloma šiam tikslui skirti savivaldybės biudžeto lėšas.

Vadovaujantis 2022 m. gruodžio 21 d. Ukmergės rajono savivaldybės tarybos sprendimu Nr. 7-277 „Dėl Ukmergės rajono savivaldybės tarybos 2019 m. kovo 28 d. sprendimo Nr.7-84 „Dėl VŠĮ Ukmergės pirminės sveikatos priežiūros centro valdymo struktūros ir pareigybių sąrašo patvirtinimo“ pakeitimo ir pavedimo administracijos direktoriui“ ir 2023 m. sausio 25 d. sutartimi Nr. (4.34)-PP-10/FDPS (4.4) 2013/01/25-02 su VŠĮ Greitosios medicinos pagalbos stotimi, greitosios medicinos pagalbos paslaugų teikimo funkcijos buvo perduotos VŠĮ Greitosios medicinos pagalbos stočiai. Siekiant užtikrinti nepertraukiamą GMP paslaugų teikimą Ukmergės rajone, Ukmergės PSPC neatlygintinai perdavė VŠĮ Greitosios medicinos pagalbos stočiai GMP skyriui priklausantį turtą - automobilį, medicininę įrangą, biuro baldus ir įrangą. Taip pat buvo vykdomi patalpų atskyrimo darbai - pertvarų paruošimas ir durų blokų įstatymas, elektros sistemos, vandentiekio bei šildymo sistemų pritaikymas atskiriems vartotojams. Sprendimo projekte siūloma skirti 22,2 tūkst. Eur nepertraukiamo greitosios medicinos pagalbos paslaugų teikimo užtikrinimui Ukmergės rajone.

Atsižvelgiant į tai, kad dalis savivaldybės švietimo įstaigų darbuotojų priklauso Lietuvos švietimo ir mokslo profesinei sąjungai ir jiems taikomos Lietuvos švietimo ir mokslo šakos kolektyvinės sutarties bei Nacionalinės kolektyvinės sutarties nuostatos, numatomi papildomi asignavimai iš savivaldybės biudžeto ikimokyklinėms įstaigoms sutartyse numatytų įsipareigojimų finansavimui.

Ukmergės rajono policijos komisariatas nuo 2013 m. turėjo įrengtą saugaus eismo klasę Ukmergės ,,Šilo“ progimnazijoje, kurioje vyko saugaus eismo mokymai rajono ikimokyklinio ugdymo įstaigų vaikams, moksleiviams, tėvams. Bendradarbiaujant su Švietimo, kultūros ir sporto skyriumi, saugaus eismo klasėje vykdavo seminarai pedagogams. Čia vykdavo jaunųjų dviratininkų mokymai moksleiviams. Nuo 2022 m. birželio mėn. ,,Šilo“ progimnazijoje saugaus eismo klasės veikla sustabdyta, nes patalpos tapo reikalingos pačiai gimnazijai. Kadangi 2023 m. sausio mėn. Ukmergės r. PK nuomojamas patalpas paliko Vilniaus regiono apylinkės teismo Ukmergės rūmai, atsirado galimybė saugaus eismo klasę įrengti Policijos komisariato patalpose. Todėl siūloma skirti finansavimą iš savivaldybės biudžeto saugaus eismo klasės įrengimui ir užtikrinti veiklos tęstinumą.

Suderinus su Švietimo, kultūros ir sporto skyriumi bei atsižvelgiant į gautus prašymus, siūloma paskirstyti dalį savivaldybės biudžete bendroms kultūros įstaigų reikmėms bei kultūros projektų kofinansavimui numatytų lėšų.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Numatyta šiame sprendimo projekte.

**5. Priėmus sprendimą laukiami rezultatai, galimos pasekmės:**

Efektyvus savivaldybės biudžeto lėšų naudojimas, užtikrintas būtinų poreikių finansavimas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**

Neatliekamas.

 **9. Sekretoriatas priimtą sprendimą pateikia\*:**

 Sekretoriatas priimtą sprendimą pateikiaFinansų skyriui bei sprendimo projekte įvardintoms biudžetinėms įstaigoms ir Savivaldybės administracijos skyriams.

 **10. Aiškinamojo rašto priedai:**

Nėra.

Finansų skyriaus vedėja Vida Butkevičienė